كشفت مصادر مطلعة لـ”كود” أن 4 مليون جرعة من فاكسان استرازينيكا، جايا من الهند للمغرب هاد الصباح. مصدر “كود” قال بلي الكمية ديال هاد اللقاح غاتوصل مع ديك جوج ونص للمغرب. الضربة اللي دار المغرب فاللأول باستيراد جوج مليون جرعة من فاكسان استرازنيكيا، زاد اكد انه بلد قادر يخلق المفاجآت والدليل انه عملية التلقيح بسرعة وبدقة عالية وبتنظيم محكم. معطيات حصرية توصلت بها “كود” أن الكمية المهمة ديال اللقاح استرازينيكا غادي دخل اليوم، بمعنى 2 مليون مغربي غادي ياخذو هاد اللقاح. الخطة باش خدم المغرب، بالاستعانة بتجربة ووطنية كفاءات مغربية على رأسهم سيمر مشهور نائب رئيس “سامسونگ بيولوجيك” ديال الادوية لي لعب دور مهم من أجل حصول المغرب على تلقيح أسترا-زينيكا، الخطة نجحات وبهرات العالم. سمير مشهور لعب دور كذلك باش المغرب يتوصل بالدفعة الثانية من هاد الفاكسان. 
هادي غاتسطي الدزاير..4 مليون جرعة إضافية من فاكسان استرازينيكا جايا اليوم للمغرب.. ومصدر لـ”كود”: سمير مشهور لعب دور كبير باش بلادنا تكون من الأوائل